Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Andrej Mentel
Pozícia: výskumno-vývojový zamestnanec pre štatistické analýzy dát
Oddelenie/Odbor: Oddelenie hodnotenia výsledkov meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: (anglický C1, nemecký C1)

2. Zahraničná pracovná cesta (ZPC):
Štát, mesto: Česká republika, Ostrava
Vykonaná v dňoch: 27. – 29. marca 2012
Názov prijímajúcej organizácie: Pedagogická fakulta Ostravské Univerzity, Fr. Šrámka 3, 709 00 Ostrava
Účel cesty: (v prípade konferencie uviesť tiež názov konferencie) Účasť na workshope k Item Response Theory
Spôsob financovania: z rozpočtu NÚCEM 

3. Rámcový program pobytu: priložený k správe

4. Stručný priebeh rokovaní:
Priblíženie základov IRT (teórie odpovedí na položku) trvalo tri dni, pričom predkladateľ správy sa zúčastnil len druhého a tretieho dňa. Prítomnosť odborníkov z inštitútu CICED poskytla možnosť osobných konzultácii ohľadom IRT a meraní. Prínosne boli konzultácie o banke úloh, o porovnávaní výsledkov rôznych foriem testov, o adaptívnom testovaní, viacparametrických modeloch apod.; pre predkladateľa boli obzvlášť prínosné konzultácie o posudzovaní vystihnutia dát modelom.

5. Odporúčané závery:
Nadviazať spoluprácu s organizáciou CICED a s Prof. Elenou Kardanovou
Pomocou metód IRT prepočítať indexy obťažnosti pilotovaných úloh v jednotlivých predmetoch a ročníkoch na spoločnú škálu a tým umožniť tvorbu paralelných foriem testov (tzn. vytvoriť jednotne kalibrovanú banku úloh).

6. Prehľad prinesenej dokumentácie a miesto jej uloženia:
Brožúrky CICED, prezentácie IRT
Miesto uloženia: Andrej Mentel

7. Osobitne vyhotovený očakávaný prínos ZPC:
Závery z workshopu bude možné využiť pri analýze pilotných testov a tvorbe banky úloh. Aby to však bolo možné dosiahnuť, je potrebné pri každom priebehu analýzy posúdiť, či model dostatočne vystihuje empirické dáta.
Posudzovanie zhody modelu s dátami treba robiť na dvoch úrovniach, a to na úrovni položiek a testovaných osôb. Zatiaľ čo prvý prístup umožňuje identifikovať problematické položky (napr. také, ktoré nedostatočne rozlišujú medzi žiakmi s rôznymi úrovňami schopnosti, ktoré vykazujú nedostatočnú validitu alebo sú stochasticky závislé na iných položkách), druhý prístup sa orientuje na odhalenie tých žiakov, ktorých vzor odpovedí sa líšil od očakávaného. Tu môže ísť o prejavy testovej anxiety, ale aj podvádzania.
Prednášajúca (profesorka Elena Kardanova) prisľúbila sprístupnenie dizertácie svojho doktoranda, ktorý analyzoval možnosti identifikácie podvádzania pri testoch pomocou moderných psychometrických metód.

8. Spôsob zverejnenia výsledkov ZPC, prenos získaných informácií
http://www.kvalitaskoly.cz/workshop/?stranka=documents

Svojím podpisom súhlasím so zverejnením správy na internete.

Správu vypracoval: Andrej Mentel

Dátum: 30. marca 2012

Správu schválil: (meno a podpis)